དེ་ཡང་ཕྱི་ལོ་༢༠༡༦ལོའི་ཟླ་༠༦ཚེས་༢༩ཉིན་གྱི་ཞོགས་པ་ཚོགས་འདུ་སྔོན་འགྲོ་དབུ་འཛུགས་ཞུས་ཏེ་བླ་གྲྭ་རྣམས་དང་།མཁས་དབང་ཡོངས་ཀྱིས་རིག་པའི་ལྷ་མཆོག་ཤེས་རབ་སྨྲ་བའི་སེང་གེའི་བསྟོད་པ་གསུང་བཞིན་སྒྲོན་མེ་རེ་སྤར།དེ་རྗེས་ཐོག་མར་མཁན་པོ་བསྟན་པ་གཡུང་དྲུང་རིན་པོ་མཆོག་གིས་ཚོགས་འདུའི་ལས་རིམ་ངོ་སྤྲོད་དང་འབྲེལ་ཚོགས་ཐོག་ཏུ་ཕེབས་པའི་མཁས་དབང་ཡོངས་དང་།ཚོགས་ཞུགས་པ་ལྷན་རྒྱས་ལ་བྱོན་པ་ལེགས་གསོལ་དང་སྦྲགས་ཚོགས་འདུའི་དགོས་དམིགས་དང་འབྲེལ་བའི་གསུང་བཤད་གནང་།དེ་རྗེས་ཚོགས་སྐོང་འགན་འཛིན་མཁས་དབང་མཁར་རྨེའུ་བསམ་གཏན་རྒྱལ་མཚན་ལགས་དང་།མཁས་དབང་ཆར་ལིས་སི་རམ་བྷོལ་ལགས་རྣམ་གཉིས་ནས་རིམ་བཞིན་ཚོགས་འདུའི་རྩ་དོན་ངོ་སྤྲོད་ཀྱི་གསུང་བཤད་གནང་།